stanford-oval/wikipedia huggingface dataset:
אשר ברש
ספריו > מתרגומיו

אוסוואלד שפנגלר, הערכה חדשה להיסטוריה, מגרמנית, הוצאת הדים, תל אביב, תרפ"ז, 1927.
מיכה בן גריון, על אדמת נכר, (כתבי מיכה יוסף בן גריון), מגרמנית לעברית - אשר ברש, הוצאת א"י שטיבל, תל אביב, תרצ"ו, 1935.
הארייט ביצ'ר סטואו, אוהל הדוד תום, מספר לילדים, מאנגלית, הוצאת מצפה, (תרפ"ז), 1927; הופיע שוב בהוצאת י' שרברק, תל אביב, 1965.
ביירנסטרנה ביירנסון, סנבה סולבקן, ספריה קטנה של הוצאת שוקן, תש"ו, 1946.
בנימין זאב הרצל, מבחר כתבי הרצל בשנים עשר כרכים  מתורגמים בידי יהושע רדלר-פלדמן, אשר ברש, אברהם יערי, דוב קמחי, ויעקב שטיינברג, מנחם זלמן ולפובסקי, הוצאת מ. ניומן, תל אביב, תש"י, 1949. (כרך ה' מתורגם בידי אשר ברש, יהושע רדלר-פלדמן, ואברהם יערי), 276 עמודים.
לנג זני הומרוס, ספורי האודיסאה / מספרים לילדים על ידי זני לנג הומרוס,  הציורים - בינה גבירץ,  הוצאת י' שרברק, תל אביב, תש"ך לערך.
חיים ויצמן, מסה ומעש: זכרונות חייו של נשיא ישראל / חיים וויצמן, הוצאת שוקן, ירושלים, תשכ"ג, 1962.
בריש וויינשטיין, ספר השירים / (המתרגמים - אשר ברש, אברהם שלונסקי ועוד), הוצאת מסדה, 1967.
בנימין זאב הרצל, מדינת היהודים, הוצאת מ' ניומן, תל אביב, תשל"א, 1970.
דניאל דפו, חייו וקורותיו של רובינסון קרוזו. תרגם מאנגלית: אשר ברש. יפו, הוצאת ועד החנוך, מחלקה לספרות יפה, תרפ"א. 339 עמ'. (הדפסה מחודשת: רובינסון קרוזו: חייו וקורותיו, מאנגלית, הוצאת מסדה, רמת-גן, 1980.)
ספריו > ממאמריו

ברוך אגדתי אמן הרקוד העברי - הרקוד והרקד <לפרצופו האמנותי של ב' אגדתי>, מוציא לאור: הדים, תל אביב, תרפ"ה, 1924. (יצא לאור כולל רפרודוקציות מאת אמנים שונים ושלושה מאמרים: הרקוד והרקד <לפרצופו האמנותי של ב' אגדתי> / מאת אשר ברש, אמנותו של ברוך אגדתי / מאת יצחק כץ, רקודיו של אגדתי / מאת מנשה רבינוביץ), יצא במאה אקסמפלרים מסומנים..
מחקר אוניברסיטאי

יצירתו הסיפורית של אשר ברש: תימאטיקה וצורות, מאת נפתלי ה' טוקר, מוציא לאור: מוציא לאור לא ידוע, רמת-גן, תשל"ח,  דיסרטציה, אוניברסיטת בר-אילן, תשל"ח.
יסודות מבניים של פיצול ואחדות בסיפורת של אשר ברש - בין פואטיקה מסורתית למודרניסטית,  על ידי דבורה חיץ, מוציא לאור לא ידוע, תל אביב, תשנ"ט, 1999, עבודת גמר, (מ"א) - אוניברסיטת תל אביב, תשנ"ט, 1999.
אשר ברש עורך ספרות:  פרקטיקה, עמדה והשפעה של עורך ספרות,  חיבור לקבלת תואר "דוקטור לפילוסופיה" מאת עלמה כהן ורדי, שבט, תשע"ט, אוניברסיטת בן-גוריון
לקריאה נוספת

'ברש, אשר', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 118–119. (הספר בקטלוג ULI)
יפה ברלוביץ, דפי הנחיה לקורא הצעיר: לספר מנורת הזהב (בעריכת אשר ברש), מוציא לאור: י' ברלוביץ, תל אביב, תשכ"?
שמואל לחובר, אשר ברש: ביבליוגרפיה תרס"ו-תשי"ב, הוצאת מסדה, תל אביב, תשי"ג, 1952.
מצוב-כהן עופרה, קריאת החיים עיון ביצירתו של אשר ברש, הוצאת אוניברסיטת אריאל, אריאל, תשע"ז, 2017.
יוסף שה לבן, אשר ברש, הוצאת אור עם, תל אביב, תשל"ט, 1978.
נפתלי הרץ טוקר, חזיון חולות וירכתי עולם: על זיקת המקום והזמן בסיפורי אשר ברש,  הוצאת מסדה, גבעתיים, 1980.
נורית תמיר-סמילנסקי, אשר ברש: מבחר מאמרי ביקורת על יצירתו, הוצאת הקיבוץ המאוחד, תל אביב, 1988.
נורית גוברין, הנסתרות בנגלות - על השירה והפרוזה של אשר ברש, מתוך קריאת הדורות: ספרות עברית במעגליה, כרך א, תל אביב: גוונים ואוניברסיטת תל אביב, תשס"ב 2002, עמ' 180–259.
נורית גוברין, אשר ברש: בין תדמית למציאות, מתוך  קריאת הדורות: ספרות עברית במעגליה, כרך ה', תל אביב: גוונים ואוניברסיטת תל אביב, תשע"ה 2015, עמ' 366 - 371.
חנן חבר, 'בין ספרות של שבט לספרות של עם: אשר ברש והספרות העברית בין גולה למולדת'(הקישור אינו פעיל) בתוך: עופר שיף (עורך), גלויות ישראליות, עיונים: סדרת 'נושא', 2015, מכון ב"ג, אונ' ב"ג, עמ' 52 - 82
ורד טוהר, "'רבי חנינא והצפרדע': הד למסורת סיפורית קדומה מאשכנז באסופה לילדים מאת אשר ברש", מחקרי ירושלים בפולקלור יהודי ל"א (תשע"ח), עמ' 19 – 40.
ורד טוהר, "מאבקי כוח וזיכרון תרבותי בזירת ספרות הילדים העברית: תיאורי שלושה מקרים", עלי ספר: מחקרים בביבליוגרפיה ובתולדות הספר העברי המודפס והדיגיטלי כ"ט (תש"ף), עמ' 179 – 196.
ענת ויסמן, עסקים כושלים בתל אביב, דוד אבידן קורא את אשר ברש, פנס מוסף לביקורת ספרות, אפריל 2024.
ביאורים

↑  במלאת 133 שנה להולדתו, פרסם מכון גנזים את חזונו של ברש בעניין "בית כינוס ליצירה היהודית". לצפייה בטקסט שקרא באספת הייסוד של מכון גנזים ב-29/11/1950, ראו כאן.
הערות שוליים

↑  אוריאל אופק,'"`UNIQ--nowiki-00000000-QINU`"'ספרות הילדים העברית 1900-1948 (כרך שני), זמורה-ביתן, 1988
↑  אשר ברש - רשימה ביוגרפית אשר חוברה לפי רשימות אבטוביוגרפיות מעזבונו של המנוח ולפי פרטים ביוגרפים שמסר בשעתו לאחרים, מתוך הקדמה ל"כתבי אשר ברש", כרך ראשון, הוצאת מסדה, תל אביב, תשי"ב.
↑  אנציקלופדיה תרבות יצאה כחוברת שבועית (48 חוברות לשנה במשך כ-4 שנים), מתשכ"א עד תשכ"ה, על פי המהדורה הבינלאומית בהוצאת האחים פברי, במילנו. האנציקלופדיה מאוגדת ב - 16 כרכים (כרך א-טז, 3072 עמודים)
↑  גנזים, חוברת 100, ניסן תשמ"א, כרך ח', שנה 14, לתולדות גנזים: עמוד 74-85
↑  אשר ברש באתר GRAVEZ
↑  דייויד סלע,'"`UNIQ--nowiki-00000006-QINU`"'נוסטלגיה אונליין: איך נולד שבוע הספר?, באתר ישראל היום, 15 ביוני 2023
↑  תיאור קורות תל אביב בימי מלחמת העולם הראשונה, והגירוש ממנה. הספר "כעיר נצורה", באתר "סימניה"
↑  אקמק באתר של יקום תרבות
↑  "המשבר: סבותיו ותקנו", מאת: לורד מלצ'ט, הוצאת מצפה, 1932, אתר הספרייה הלאומית, ערך: אשר ברש, פריט מספר 108
↑  גנזים 93–94, אדר א' תשל"ח, כרך ז', שנה 13, עמוד 212
↑  "ברוך אגדתי אמן הרקוד העברי", אתר הספרייה הלאומית
| 0 | 1 | 2 |
| --- | --- | --- |
| הקודם: יעקב כהן | פרס ביאליק במשותף עם יהודה בורלא  1939 | הבא: שאול טשרניחובסקי, זלדה שניאורסון-מישקובסקי |
| --- | --- |
בקרת זהויות :  NLI: 987007258386405171  PLWABN: 9810607220305606  BnF: cb12807464v (data)  CiNii: DA04694943  GND: 132676672  ISNI: 0000 0001 0917 657X  LCCN: n87874944  NLA: 35013372  NTA: 071761853  SUDOC: 076886220  Trove: 789909  VIAF: 76442498   WorldCat (עם VIAF): 76442498
סרטן העור

| --- | --- |

סרטן עור מסוג קרצינומה של תאי בסיס
 תחום:  רפואת עור 
 מיקום אנטומי:  חלק מהעור 
 גורם:  CMM, על-סגול 
 תסמינים:  skin lesion, גירוד, burning sensation, נקודת חן, קשריר, כיב 
 טיפול:  dabrafenib  אימיקוימוד  ipilimumab  ויסמודגיב  vemurafenib  ingenol mebutate  פלואורואורציל 
 קישורים ומאגרי מידע
 eMedicine:  article/276624  article/870538  article/1100753  article/1965430 
 MeSH:  D012878
 MedlinePlus:  001442
 סיווגים
 ICD-10:  C43-C44
 ICD-O:  8010-8720
 
סרטן עור הוא סוג של סרטן המתבטא בגידולים ממאירים על פני העור (התרבות בלתי מבוקרת של תאי עור). בין הגורמים העיקריים לסרטן עור הוא חשיפה לאור השמש - קרינת UV - ללא הגנה, בעיקר אצל אנשים בעלי עור בהיר.
קיימים שלושה סוגים נפוצים של סרטן העור - הקרצינומה של תאי הבסיס, הקרצינומה של תאי הקשקש ומלנומה המוגדרת כסרטן העור החמור והקטלני ביותר.
שלושת סוגי סרטן העור נמצאים בעלייה מבחינת שכיחות הופעתם. העלייה המתמדת בשכיחות נובעת בעיקר מחשיפה מופרזת לקרינת השמש, דלדול שכבת האוזון, שימוש במתקני שיזוף מלאכותיים וחשיפת העור לגורמים מזיקים כדוגמת: זיהום אוויר ועשן סיגריות. באמצעות הגנה מפני גורמים אלו, גילוי עצמי מוקדם ובאמצעות טיפול רפואי ניתן להימנע מסרטן העור.
סוגים שונים של סרטן העור > מלנומה

מלנומה היא סרטן העור הקטלני ביותר. ישראל היא אחת מן המדינות בהן שיעור היארעות המלנומה הוא מהגבוהים בעולם (אחרי אוסטרליה וניו זילנד). בישראל מאובחנים מדי שנה למעלה כ- 2,000 חולים, כאשר אבחון מוקדם יסתיים קרוב לוודאי בריפוי מלא. לעומת זאת, גילוי מאוחר של מלנומה עשוי להיות קטלני. מקרי המלנומה מורכבים מצבעים שונים של גוני חום עד שחור. קיימים מקרים בודדים בהם צבע המלנומה הוא ורוד או אדום. מלנומה מסוג זה נוטה להיות אגרסיבית. הסימפטומים העיקריים של מלנומה ממאירה הם: שינוי בגודל (שומות בגודל 5 מילימטר ומעלה), צורה (שומות שאינן סימטריות), צבע או גובה השומה (בליטת השומה מעל העור).
סוגים שונים של סרטן העור > קרצינומה של תאי קשקש

קרצינומה של תאי קשקש (באנגלית: Squamous cell carcinoma או SCC) הוא סוג של סרטן המתפתח בשכבת האפיתל של העור או ברקמות הריריות השונות של הגוף. רוב הגידולים של תאי קשקש נוצרים על העור, צוואר הרחם והגרון. לעיתים רחוקות מתפשט סרטן זה לבלוטות הלימפה או לאיברים שונים. סרטן זה מסוכן, אך במידה פחותה ממלנומה.
סוגים שונים של סרטן העור > קרצינומה של תאי בסיס

קרצינומה של תאי בסיס הוא סוג הסרטן השכיח יותר מבין מקרי סרטן העור ומהווה כ-95% מן המקרים. הגידול מתפתח באיטיות באזורים חשופים לשמש כדוגמת: העור וכתפיים. לעיתים ניתן לראות כלי דם בתוך הגידול. באמצעות טיפול נכון ניתן למנוע סרטן זה.
סוגים שונים של סרטן העור > סרקומת קפושי

סרקומת קפושי (באנגלית: Kaposi's Sarcoma) הופעת כתמים מחוספסים בצבע אדום או חום באזורי העור החשופים לשמש. במקרים מסוימים עלולים כתמים אלו הפוך לסרטן עור מסוג קרצינומה של תאי קשקש. סוג סרטן זה אופייני באוכלוסיות הסובלות מדיכוי המערכת החיסונית (כולל בעיקר חולי איידס ומושתלי איברים).
קרצינומה של תאי בסיס
קרצינומה של תאי קשקש
סרקומת קפוסי
מלנומה
מניעה

אין צורך להפסיק להיחשף לשמש, אך באמצעות מספר פעולות פשוטות ניתן להקטין משמעותית את הסיכוי לחלות בסרטן העור:
צל - בשעות הבוקר ועד לשעות הצהריים חשוב להגביל את זמן השהייה תחת קרני השמש הישירות ולחפש צל.
קרם הגנה - הדרך היעילה והמומלצת כדי למנוע מלנומה. קרם הגנה עם מקדם SPF 15 ואף יותר יסייעו להגנה מפני קרני UV על חלקי העור החשופים לשמש.
ביגוד ארוך וחבישת כובע - מומלץ ללבוש בגדים ארוכים כאשר אתם שוהים בחוץ. בגדים מספקים רמות שונות של הגנה מפני UV. חולצות בעלי שרוולים ארוכים ומכנסיים ארוכים מכסים את רוב העור ומאפשרים הגנה טובה. צבעים כהים ואריגה צפופה ישפרו באופן ניכר את ההגנה.
חבישת כובע בעל שוליים רחבים תצמצם חשיפת אזורים שונים לקרני השמש כדוגמת: מצח, אוזניים, אף וצוואר.
אבחון וגילוי מוקדם

אבחון וטיפול מוקדמים מאפשרים סיכויי ריפוי גבוהים, ולכן מומלץ לבדוק את העור באופן עצמי פעם בחודש. את הבדיקה חשוב לבצע בחדר מואר היטב ולהיעזר במראה. קיימים אזורים שונים אותם בעייתי לראות (כדוגמת הגב והקרקפת) וכדי לבחון אותם כדאי להסתייע באדם קרוב.
כאשר בודקים את העור חשוב להבחין וללמוד צורות וצבעים של נמשים, שומות וסימנים חריגים על העור. כאשר יאובחנו בבדיקות הבאות יש לשים לב לשינויים בהם. בין הסימנים מעוררי החשד: הופעת נקודת חן חדשה (כתם שטוח או גבשושית) ההולכת וגדלה בהתמדה, שינוי בגודל בצבע ובצורה של שומה או של נקודת חן קיימת, פצע שלא נרפא. אם סימנים אלה מופיעים, יש לגשת לבדיקה של רופא עור. חוד החנית בגילוי המוקדם של סרטן העור הוא מיפוי שומות דיגיטלי, בו כל הגוף נסרק במצלמה מיוחדת שמצלמת את פני העור באיכות גבוהה ומאפשרת לרופא לעקוב לאורך זמן אחרי שומות, נגעים ושינויים אחרים בעור. המערכת יוצרת מיפוי מלא של כל הגוף, כולל תמונות מפורטות של אזורים עם נגעים או שומות חשודות. כל תמונה נשמרת דיגיטלית, לגישה נוחה לעיון ולהשוואה עתידית. באמצעות בינה מלאכותית ניתן לעקוב במדויק אחר שינויים לאורך זמן מבלי להסתמך רק על הזיכרון האנושי – כל כמה חודשים או שנה, בהתאם להמלצות הרופא.
טיפול

הטיפול תלוי במספר גורמים: סוג הסרטן, מיקומו של הסרטן, גיל החולה, ואם הסרטן הוא ראשוני או חוזר. עבור קרצינומה של תאי בסיס באדם צעיר, ניתוח מוס או CCPDMA מהווה פתרון מצוין. במקרה שונה כאשר מדובר בקשיש תשוש עם בעיות רפואיות מרובות ומורכבת, הסובל מקרצינומה של תאי בסיס של האף עלול להזדקק לטיפול טיפול (שיעור ריפוי נמוך במקצת) או ללא טיפול כלל. עבור קרצינומה שטחית של התאים הבזליים ניתן לטפל באמצעות כימותרפיה מקומית.
באופן כללי, סרטן עור מסוג מלנומה מגיב בצורה פסיבית יחסית לשימוש בקרינה או כימותרפיה. כאשר מאובחן נגע כמלנומה יהיה צורך בכריתה מקומית נרחבת. המנתח מסיר חלק קטן מהרקמות שנראות תקינות באזור אשר מקיף את הגידול. באמצעות פעולה זו מבטיח המנתח כי לא נותרו תאים סרטניים. אם המלנומה דקה יותר מ-1 מ"מ יהיה צורך להסיר 1 ס"מ של עור בריא.
כאשר מדובר במקרה סרטן בעל סיכון נמוך ניתן לטפל באמצעות: הקרנות חיצונית או ברכיתרפיה, כימותרפיה מקומית, וקריותרפיה (הקפאת הסרטן). באמצעות שיטות טיפול אלו לטפל באופן יעיל בסרטן העור. קיימים שיטות נוספות (כדוגמת: טיפול פוטודינמי) אשר יעילותם נחקרת בהקשר לקרצינומה של תאי בסיס וקרצינומה של תאי קשקש.
ניתוח מוס (Mohs' micrographic surgery), טכניקה המשמשת להסרת הרקמה הסרטנית באופן היעיל ביותר. כלומר, הרקמה מוסרת ומיד נבדק האם הגידול הוסר באופן מוחלט. באמצעות ניתוח זה ניתן לספק תוצאות קוסמטיות אידיאליות. הניתוח אפקטיבי במיוחד כאשר באזור עור עודף מוגבל, כדוגמת עור הפנים. שיעורי הריפוי הם שווי ערך לכריתה רחבה. על מנת לבצע טכניקה זו יש צורך בהכשרה מיוחדת. במקרה והסרטן שלח גרורות ייתכן ותידרש פעולה כירורגית נוספת או כימותרפיה.
בנוסף, חיסון מותאם אישית נמצא בשלבי פיתוח. הוא מיועד למניעת הישנות המחלה לאחר ניתוח ההסרה.
הערות שוליים

↑  http://www.dermcoll.asn.au/public/a-z_of_skin-types_of_skin_cancers.asp
↑  http://www.onhealth.com/skin_cancer/page2.htm#basal_cell_carcinoma
↑  http://www.cancer.gov/cancertopics/wyntk/skin/page4
↑  http://www.cdc.gov/cancer/skin/basic_info/prevention.htm
↑  http://www.medicinenet.com/melanoma/page2.htm
↑  ד"ר עופר רייטר, מיפוי שומות דיגיטלי, באתר On.Top
↑  http://www.skincancermohssurgery.org/mohs-surgery/mohs-procedure.php
↑  Thiago Carvalho, Personalized anti-cancer vaccine combining mRNA and immunotherapy tested in melanoma trial, Nature Medicine, Aug 16, 2023
| --- | --- |
בקרת זהויות :  NLI: 987007546126105171  GND: 4140169-4  LCCN: sh85123168  LNB: 000218537  NKC: ph118166 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מלנומה חסרת סימטריה
רופא בוחן שומות
מכון גנזים

| --- | --- |


 מידע כללי
 סוג:  ארכיון לתיעוד ספרות עברית
 כתובת:  ספריית בית אריאלה 
 מיקום:  תל אביב-יפו 
 מדינה:  ישראל 
 מייסדים:  אגודת הסופרים העבריים בארץ ביוזמתו של הסופר והעורך אשר ברש
 מנהל:  אדיבה גפן
 הקמה ובנייה
 תקופת הבנייה:  ?–1950
 תאריך פתיחה רשמי:  1950 
 
 קואורדינטות:  32°04′36″N 34°47′11″E﻿ / ﻿32.076722222222°N 34.786277777778°E﻿ / 32.076722222222; 34.786277777778
 www.gnazim.org
  מפת מיקום  מפה דינמית   (למפת תל אביב מוגדלת) מכון גנזים(למפת תל אביב רגילה) מכון גנזים(למפת גוש דן רגילה) מכון גנזים(למפת גוש דן מוגדלת) מכון גנזים  he מכון גנזיםhe מכון גנזיםמפת  מרכז __ תל אביב [‌למפה דינמית של גוש דן וסביבותיו‌]ממזרח: __ בני ברק, __ רמת גן, __ גבעתיים ממערב: הים התיכון tabBackground:;tabBorder:#aaa;defaultTab:0;
 
מכון "גְּנָזִים" (או ארכיון גנזים) ע"ש אשר ברש הוא המוסד המרכזי בישראל לשימור יצירתם של הסופרים העבריים. מכון ביו-ביבליוגרפי לחקר תולדות הספרות העברית בעת החדשה - אגודת הסופרים במדינת ישראל. יושבת ראש המכון והמנהלת שלו משנת 2016 היא אדיבה גפן, והילה צור היא מנהלת התוכן והארכיונאית הראשית משנת 2015.
מטרת המכון

מטרת הארכיון הנה שימור יצירתם של סופרים עבריים על ידי איסוף כל החומרים הנחוצים לצורך תיעוד: תמונות מחיי הסופרים, כתבי יד שנדפסו ושלא נדפסו, איגרות למיניהן וכל פרסום הקשור בחיי הספרות העברית.
הארכיון עוסק בשימור יצירה עברית בישראל ומחוץ לישראל. בשנותיו הראשונות נתן עדיפות עליונה לשימור כתבי יד ומכתבים שנותרו באירופה לאחר השואה. כן אסף המכון חומר ארכיוני בארצות הברית, ולאחר קריסת ברית המועצות הועברו למכון גנזים ארכיונים ואוספים מברית המועצות.
כיום, נמצאים במכון "גנזים" תיקיהם האישיים של כ-850 יוצרים עבריים בתחומי הספרות השונים, אוסף צילומים מקיף ועשיר ואוסף הקלטות ייחודי של סופרי ישראל בחמישים השנים האחרונות. תרומתו החשובה של מכון "גנזים" לביבליוגרפיה העברית ולביו ביבליוגרפיה הישראלית החדשה, היא שמאפשרת קיום מסורת תרבותית ספרותית, מחקר ספרותי ראוי לשמו, ותיעוד הולם של הספרות העברית החדשה[דרוש מקור].
בשמונה השנים האחרונות מתקיים תהליך סריקה דיגיטלי המאפשר (באופן חלקי) עיון במסמכי הארכיון דרך אתר האינטרנט.
תולדות המכון

הארכיון הוקם בשנת 1951 על ידי אגודת הסופרים העבריים בארץ ביוזמתו של הסופר והעורך אשר ברש. עד להקמתו, התקיימו כמה אוספים לא מסודרים ולא שמורים היטב של כתבי יד ואיגרות סופרים. תחילה הוצע לקרוא למכון גנזכו"ס (גנזי כתב וספר) לחקר הספרות העברית החדשה, אך לבסוף התקבלה הצעתו של אשר ברש שנתמנה ליו"ר הראשון לקרוא למכון בשם "גנזים". לאחר פטירתו ב-1952 נתמנה דוד שמעוני, שכיהן בתפקיד עד לפטירתו בדצמבר 1956. היו"ר השלישי היה יהודה בורלא. תקציבו של המכון לשנתו הראשונה היה 2,000 ל"י מקרנות האגודה.
ב"הארץ" מיום ה' באדר ה'תשכ"א (21 בינואר 1961) נתפרסמה הרשימה דלהלן: ”כ-150,000 רישומים ביוגרפיים, ביבליוגרפיים ויצירות ספרותיות של סופרים עברים מחמשת הדורות האחרונים, נמצאים כיום במכון ביו-ביבליוגרפיה "גנזים" ע"ש אשר ברש. אמש נערכה חנוכת האולם החדש של המכון, בקומה השנייה של בית הסופר על שם ש. טשרניחובסקי, בתל אביב, ציוד האולם, ריהוטו והתקנתו לשימוש נרחב של לומדים וחוקרי ספרות, עלו כ-15,000 ל"י. בטקס נכחו שר החינוך והתרבות מר אבא אבן, סופרים ואנשי רוח”.
הארכיון נוסד וטופח על ידי אגודת הסופרים ושכן ונשמר בתוך מוסדות האגודה. בשנת 2003 הופרד מכון גנזים מאגודת הסופרים ופעל כעמותה עצמאית. בעקבות הפסקת העברת תקציבים לאגודת הסופרים באמצע העשור הראשון של המאה ה-21 לא הועבר תקציב למכון והוא חדל לתפקד. בעקבות הסכם שהושג בסוף 2007 בין חברי העמותה ואגודת הסופרים חזר הארכיון לפעול תחת אגודת הסופרים. בשנת 2010 החליטה עיריית תל אביב להעביר את הארכיון לספריית בית אריאלה, כדי לאפשר מרחב אחסון גדול יותר ובתנאים מנוטרים.
בין 2009–2016 ניהל את המכון משה מוסק. בשנת 2016, התמנתה אדיבה גפן, חברת הנהלת אגודת הסופרים העברים, ליו"ר פעיל של המכון.
לצד הארכיונאים הקבועים, מסייע בעבודת הארכיון צוות נרחב של מתנדבים.
לקריאה נוספת

דבורה סתוי, "גנזים בתל אביב", מאזנים, דצמבר 2008. (המאמר זמין לצפייה במאגר JSTOR לאחר הרשמה)
מאזנים כרך פ"ו, חוברת 6, כסלו-טבת תשע"ג, דצמבר 2012 - גיליון מיוחד המוקדש למכון "גנזים". (הגיליון זמין לצפייה במאגר JSTOR לאחר הרשמה)
גדעון טיקוצקי, תפרי העבריות, ארכיון הספרות לנוכח הקאנון, הוצאת מאגנס, 2024
ביאורים

↑  במלאת 133 שנה להולדתו של אשר ברש, ביום 16 מרץ 2022, פרסם מכון גנזים את חזונו של ברש בעניין "בית כינוס ליצירה היהודית". לצפייה בטקסט שקרא באספת הייסוד של מכון גנזים ב-29/11/1950, ראו כאן.
הערות שוליים

↑  מכון גנזים - צור קשר, באתר מכון גנזים
↑  אלעד נבו,'"`UNIQ--nowiki-00000006-QINU`"'"שלך, שטוף געגועים ואהבה עד בלי די": מכתבי האהבה של המשוררים הגדולים נחשפים, באתר ישראל היום, 1 ביוני 2023
↑  דייויד סלע,'"`UNIQ--nowiki-00000008-QINU`"'נוסטלגיה אונליין: איך נולד שבוע הספר?, באתר ישראל היום, 15 ביוני 2023
↑  גנזים, חוברת מס' 100, ניסן תשמ"א, כרך ח', שנה 14, לתולדות גנזים, עמוד 77
| --- | --- |
בקרת זהויות :  NLI: 987007307949005171  LCCN: n86096550  VIAF: 17145857777923020523   WorldCat (עם VIAF): 17145857777923020523 
חדר העיון במכון "גנזים"
חלל האחסון ב"גנזים"
חלל האחסון ב"גנזים"
מגן (קיבוץ)

מָגֵן הוא קיבוץ במערב הנגב הצפוני, המשתייך לקיבוץ הארצי ונמצא בתחומי המועצה האזורית אשכול.
הקיבוץ נמצא בצמוד למוסדות ציבור רבים, בהם משרדי המועצה האזורית, בית הספר היסודי המשמש את ישובי המועצה, בית הספר התיכון של המועצה ותיאטרון הנגב, ומקהלת אשכול.
שטחו החקלאי של הקיבוץ עומד על כ־8,500 דונם. באפריל 2023 עבר הקיבוץ הפרטה, במתכונת של קיבוץ מתחדש.
היסטוריה

את הקיבוץ ייסדו בני גרעין של השומר הצעיר מרומניה שחלקם שהו כשנה במחנות המעצר בקפריסין, אליהם הצטרפו בני גרעינים של השומר הצעיר מילידי הארץ ובהמשך בני ובנות גרעינים ממערב אירופה. העלייה על הקרקע הייתה בתאריך 16 באוגוסט 1949 על שרידי משלט שיח' נוראן, שנכבש בראשית דצמבר 1948, במהלך מבצע אסף על ידי גדוד 89 של חטיבה 8, חטיבת יצחק שדה. גבעת השיח' היא הנקודה הגבוהה ביותר באזור ומשמשת נקודת תצפית אל עבר יישובי המועצה האזורית אשכול ודרום רצועת עזה.
במהלך מבצע עופרת יצוקה בשנת 2009 נפלו בשטח הקיבוץ שתי רקטות קסאם. לא היו נפגעים, אך נגרם נזק לבתי מגורים.
מאחר שהקיבוץ נמצא במרחק של 4.7 ק"מ מגבול הרצועה, לא עמד באמת המידה של 4.5 ק"מ מהגבול ולכן לא נכלל בתוכנית המיגון של יישובי עוטף עזה. רק בעקבות מבצע עמוד ענן בשנת 2012, החליטה הממשלה למגן גם את היישובים בטווח זה, ובהם גם מגן. המיגון הושלם רק לאחר מבצע צוק איתן, בשנת 2015.
במהלך השנים היו ניסיונות שונים להפרטת הקיבוץ, שלא צלחו. בשנת 2015 הועלו שתי הצעות לשינוי, שלא עברו. בשלהי 2022 נתקבלה לבסוף החלטה על שינוי שנכנסה לתוקף באפריל 2023. על פי ההחלטה שנתקבלה, הקיבוץ יעבור תהליך הפרטה, תוך שמירה על זכויות פנסיה של חברי הקיבוץ, רשת ביטחון סוציאלית, וכן, חלוקת ההון, שכר דיפרנציאלי ומעבר לשירותים בתשלום.
היסטוריה > הקרב להצלת הקיבוץ

בבוקר שבת, שמחת תורה, ביום 7 באוקטובר 2023, הותקף הקיבוץ על ידי מחבלי חמאס במסגרת טבח שבעה באוקטובר. כיתת הכוננות של הקיבוץ בהנהגת הרבש"ץ ברוך כהן שנפצע מטיל RPG בתחילת הקרב הדפה את המתקפה. כוחות צה"ל הגיעו לאזור רק לאחר כשבע שעות. חבר הקיבוץ אבי פליישר נהרג בקרב, ושני אחרים נפצעו. חבר נוסף בקיבוץ, אופיר ירון, נהרג בקרבת הקיבוץ. ב-9 באוקטובר הקיבוץ פונה לאזור ים המלח. מאפריל 2024 החלו תושבים לחזור בהדרגה לקיבוץ, ועם פתיחת שנת הלימודים תשפ"ה כבר חזרו מעל 90% מהתושבים לבתיהם.
כלכלה

מקורות ההכנסה המרכזיים של הקיבוץ הם מפעל "מגן אקו-אנרג'י" (קודם לכן "פלסטיק מגן") לייצור מערכות אנרגיה סולארית; חקלאות - גידולי שדה (תפוחי אדמה, בוטנים, צנוניות, חיטה, גזר), רפת (בשיתוף הקיבוצים גבולות ובארי), והכנסות מעבודות חוץ.
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה.
מוסדות

בתחומי הקיבוץ נמצא גן זואולוגי ("ZOO-חוויה"), "חוויה פלוס" (מרכז הפעלה חינוכי להורים ופעוטות), וגלריית אמנים ("גלריית הקיטור").
הקיבוץ מפעיל בתחומו בית תינוקות, שבו שוהים ילדי הקיבוץ עד גיל 3, וכן פעוטון וגנים, שבהם מתחנכים הילדים עד גיל בית הספר.
שביל בקיבוץ
חזית חדר האוכל בתכנון האדריכל שמואל מסטצ'קין
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  תם פרחי, השבט אומר את דברו, 232 - עיתון תושבי המועצה האזורית אשכול, גיליון 140, אוגוסט 2015, עמוד 11
↑  Louise Callaghan, How one Kibbutz in Israel fought off Hamas and saved 500 lives, Sunday Times  (Oct. 15, 2023)
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
| --- | --- |
בקרת זהויות :  NLI: 987007467977705171
Nevermind

Nevermind הוא אלבומה השני של להקת הגראנג' האמריקאית נירוונה. הוא יצא בספטמבר 1991 ונמכרו ממנו למעלה מ-10 מיליון עותקים בארצות הברית ו-30 מיליון עותקים בעולם.
מגזין NME, דירג את האלבום במקום ה-90 ברשימת "500 האלבומים הטובים ביותר בכל הזמנים של NME". בשנת 2020 האלבום דורג במקום השישי ברשימת 500 האלבומים הגדולים בכל הזמנים של מגזין רולינג סטון. מגזין Spin כלל את האלבום במקום הראשון ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2015.
סקירה כללית

האלבום אשר נחשב בעיני רבים לאלבום הגדול ביותר בתולדות נירוונה, הפך את נירוונה מלהקה שנחשבה למשונה יחסית בעיני רבים לאחת מן הלהקות המצליחות והמוערכות ביותר כמעט בן-לילה. הוא שינה באופן יסודי את תמונתה המוזיקלית של התקופה, כשהסיט את אור הזרקורים מז'אנר רוק השיער של שנות השמונים, וסלל את הדרך לפריצתה של תנועת הגראנג', ששלטה בשוק המוזיקה במחצית הראשונה של שנות התשעים. כתוצאה מהצלחתו של האלבום הקהל נחשף ללהקות גראנג' נוספות כגון סאונדגארדן, פרל ג'אם ואליס אין צ'יינס ותרם להצלחתן. כמו כן הצלחת האלבום הכניסה את הרוק האלטרנטיבי היישר ללב המיינסטרים האמריקאי, ופתחה דלתות גם ללהקות שהיו רחוקות מתופעת הגראנג' של סיאטל, ביניהן סמשינג פמפקינס, אפגן ויגס ורייג' אגיינסט דה מאשין.
האלבום הופק בידי בוץ' ויג ומוקסס בידי אנדי ואלאס, שעיבד את הגיטרות המעוותות, התופים הרועשים, הבס הרועם והשירה הבלתי נשלטת של קורט קוביין למוזיקה שקהל נרחב של שוחרי מוזיקה יוכל להימשך אליה, ושיקבע מדד של איכות למוזיקת הרוק בהמשך העשור. קוביין הביע מאוחר יותר אי שביעות רצון מההפקה המצוחצחת והידידותית לתחנות הרדיו של האלבום, אך בהזדמנות אחרת הודה שלעיתים ההאזנה לאלבום ריגשה אותו עד דמעות.
הסינגל הראשון מתוך האלבום, Smells Like Teen Spirit, והוידאו-קליפ שנלווה אליו שהציג התאספות של תלמידי בית ספר תיכון שיוצאת משליטה, שודרו באינטנסיביות לקראת סוף 1991. הסינגלים שבאו בעקבותיו, Come As You Are,Lithium ו-In Bloom, זכו אף הם להצלחה. האלבום הגיע למקום הראשון במצעד האלבומים של בילבורד וספריית הקונגרס הצהירה עליו כ"חשוב מבחינה תרבותית, היסטורית ואסתטית" וכללה אותה באוסף המוזיקה שלה. Nevermind קיבל אלבום זהב ופלטינה ב-27 בנובמבר 1991.
שמו של התינוק שעל גבי העטיפה הוא ספנסר אלדן שהיה אז בן ארבעה חודשים. החכה והשטר הוספו לתמונה לאחר מכן. חברת התקליטים הכינה עטיפה חלופית ללא איבר המין מכיוון שהיא חששה שאנשים יראו את העטיפה כפוגענית, אך קורט קוביין הבהיר כי הפשרה היחידה שיסכים לה היא כיסוי איבר המין עם סטיקר שעליו הכיתוב "אם אתה נפגע מזה, אתה בטח פדופיל בארון".
התינוק ספנסר אלדן הגיש תביעה נגד הלהקה על כך שלא צנזרו את אבר מינו כ-30 שנה לאחר צאת האלבום, בספטמבר 2021 בטענה כי מדובר בפורנוגרפיית ילדים שאסורה על פי חוק בינלאומי.
בשל תקלה טכנית, ברוב העותקים שהופצו בארצות הברית לא מופיע הקטע Endless, Nameless, שמתחיל להתנגן בדקה ה-13:51 של הרצועה ה-12. הקטע הוא רעש מאולתר-למחצה שהוקלט לאחר הקלטה מוצלחת במיוחד של השיר Lithium.